Viborger Samler, 1843-10-02
Keiserdommet Østerrig. (Wien.) Efterretningen om den russiske Keisers Ankomst til Berlin støder netop sammen med den saa meget omtalte Sammenkomst i Eu, og har naturligviis opvakt stor Sensation iblandt Publicum, endskjøndt man ved Hoffet for længst var underrettet om at Keiser Nicolaus vilde komme til Berlin. Det ene Rygte fortrænger det andet, og kun saa meget er vist, at af de circulerende Rygter finder det om en Alliance imellem Østerrig, Frankerig og England meest BiUdfald. Man maa indrømme, at de sidste Begivenheder, Wallachiet, men fornemmeligen i Servien, have i høi Grad, og især i Ungarn, forøget den allerede forhen herskende Spænding imod Rusland. Ungarn saae med Skræk den russiske Politiks Overvægt i Divanet, og den definitive Organisation af den russiske Administration i Walachiet og Servien. Ungarerne have fremdeles seet, at Porten ved den sidste russiske Jntervention er nedværdiget til en Vasalstat af Rusland. Det er desaarsag saare naturligt, at den almindelige Spænding skaffer sig Luft, og ønsker en Alliance, der i det mindste kunde være istand til at forebygge yderligere Jndgreb, Kongeriget Ungarn. Fra Presburg meldes under 13de Septbr., at Lovudkastet om det ungarske Sprog endelig, efter mangfoldige Gange at være sendt frem og tilbage fra det ene Kammer (Tafel, til det andet, har erholdt sin definitive Form. Den første Paragraph, af dette Udkast bestemmer, at Kongens Tilsikkring om ei alene at lade Kronprindsen, men endog de øvrige kgl. Prindser erholde grundig Kundskab i det magariske Sprog, skal indføres i Lovbogen. Efter den anden 5 skal dette Sprog ogsaa være det udelukkende Sprog for Lovgivningen, Regjeringen og for andre officielle Functioner. Ethvert efter denne Lovs Bekjendtgjørelse i ethvert andet Sprog affattet officielt Skrift er ugyldigt. J den tredie § ophøies dette Sprog til Sproget for offentlig Underviisning; hvorvidt det er at anvende ved Elementarunderviisningen, derom vil en særegen Lov meddele Underretning. Den fjerde §. bestemmer, at der indrømmes indtil Aaret 1850 de tre Slavoniske Comitater - Posega, Verde; og Syrmien Brugen af deres hidtil afbenyttede Forretningsprog, dog kun for saavidt det angaaer deres indre Anliggender m.m. Det samme gielder om det ungarske Kyststrøg med Stæderne Buccari og Finme. Den femte § indeholder Bestemmelser om Nationalfarver, Vaaben, Præg paa Mynter og Segl. Jndholdet af den 6te 5 bestemmer Croatiens Skjebne. J alle Correspondencer og officielle Berørelser med ungarske Auctoriteter, Jurisdictioner og Embedsmænd skal det magyariske Sprog afbenyttes; for Municipalanliggenderne derimod bibeholdes som hidtil det latinske Sprog. Efter den 7de § skal det magyariske Sprog læres i alle offentlige Skoler i Croatien. Kongeriget Preussen. For at hædre den afdøde General Grollmanns udmærkede Tjenester har Kongen af Preussen ved en Cabinetsbefaling anordnet, at den preussiske Hær skal anlægge Sorg i 3 Dage. Den afdøde Kriger var General ved Jnfanteriet, commanderende Gen. for det 5te Armeecorps, og maaskee Preussens første militaire Notabilitet. Med grundige Kundskaber i sit Fag forbandt han en ubeskrivelig Mildhed og Humanitet; til ham henvendte sig med ubegrændset Tillid saavel Soldaterne som Borgerne. Han nedstammede fra en gammel berømt Slægt, og traadte i det sidste Aartiende af det forrige Aarhundrede i preussisk Krigstjeneste. Senere kæmpede han i Østerrigernes Rækker, og i den spanske Befrielseskrig tjente han paa den pyrenæiske Halvøe i den engelske tydske Legion. J Frihedskrigen havde han riig Leilighed til at udvikle sit fjeldne militaire Genie, der ogsaa har sikkret ham uforgængelig Hæder. Han opnaaede kun en Alder 64 Aar.